Diari Oficial de la Generalitat Valenciana


Sumari del DOGV 3758, del 26-05-2000 (2000/4211)

DECRET 74/2000, de 22 de maig, del Govern Valencià, pel qual s'accepta la cessió gratuïta de la propietat de la parcel·la de 690 m2 de superfície, resultant del projecte de reparcel·lació de la unitat d'actuació número 6, situada a Callosa d'En Sarrià, camí de la Foia, destinada a la construcció de l'Oficina Comarcal La Marina Baixa, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4211


Data del document
:   22-05-2000

Organisme emissor
:   Conselleria d'Economia i Hisenda

Tipus de document
:   Decret

DECRET 74/2000, de 22 de maig, del Govern Valencià, pel qual s'accepta la cessió gratuïta de la propietat de la parcel·la de 690 m2 de superfície, resultant del projecte de reparcel·lació de la unitat d'actuació número 6, situada a Callosa d'En Sarrià, camí de la Foia, destinada a la construcció de l'Oficina Comarcal La Marina Baixa, realitzada per l'ajuntament d'aquest municipi. [2000/M4211]
  
L'Ajuntament de Callosa d'En Sarrià, en sessió plenària realitzada el dia 1 d'abril de 1999, acordà la cessió gratuïta a la Generalitat Valenciana de la propietat de la parcel·la de 690 m2 de superfície, resultant del projecte de reparcel·lació de la unitat d'actuació número 6, situada al camí de la Foia d'aquesta població.
  
A proposta de la Conselleria d'Agricultura, Pesca i Alimentació s'iniciaren els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar la parcel·la a la construcció de l'Oficina Comarcal La Marina Baixa.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 22 de maig de 2000,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Callosa d'En Sarrià de la parcel·la de 690 m2 de superfície, resultant del projecte de reparcel·lació de la unitat d'actuació número 6, situada al camí de la Foia d'aquesta població, que confronta: nord, comunitat de propietaris Edifici la Grava; sud, Juan Blasco Sanchis i Juan Vicente Menaches Ferrándiz; est, Juan Bautista Benimeli Guardiola, i oest, camí de la Foia.
  
Consta inscrit en el Registre de la Propietat de Callosa d'En Sarrià, al tom 862, llibre 76, foli 42, finca 9.019, inscripció primera.
  
Referència cadastral: parcel·la rústica 85 del polígon 6.
  
Article 2
  
La cessió gratuïta realitzada per l'Ajuntament de Callosa d'En Sarrià, s'efectua amb la condició de destinar l'immoble a la construcció de l'Oficina Comarcal La Marina Baixa.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET